Canonisation

Canonisation significa le declaration que alcuno es un sancto. Iste processo es usate per alcun ecclesias christian. Le persona debe esser morte, personas vivente non pote esser canonisate. Ante que un persona pote esser canonisate, il debe haber essite provate que le persona viveva e moriva in un maniera que justifica iste decision. Iste personas in consequentia entra in le canone de sanctos. 

Le ecclesias pretende que illos non rende alcuno sancte in le processo de canonisation, ma solmente recognosce que le persona esseva sancte.

In le plus grande canonisation jammais cata uno del plus que un million armenios occidite per le Imperio Ottoman in le genocidio contra le armenios, que ha comenciate le 24 de april 1915, ha essite canonisate per le Ecclesia Apostolic Armenie in un ceremonia le 23 de april 2015 in le cathedral de Etchmiadzin in Armenia.

 Ligamines externe 
  Canonisation de sanctos in le ReligionFacts - Describe le significantia e processo de canonisar sanctos.
  Articulo super le canonisation e beatification in le Catholic Encyclopedia

Categoria:Christianismo
Categoria:Sanctos